Sing jenenge apes kuwi ora merduli marang sapa wae. Kalebu pak S, kepala sekolah sing durung ganep rong wulan wis kelangan lap top kaping pindho. Wektu isih dadi guru (durung diangkat dadi kepala sekolah) ora nate kelangan lap-top, apamaneh jaman jaman durung usum lap-top. Najan mung duwe mesin ketik, anggone ngrumat lan njaga pak S kanthi permati. Ing mesin ketike diwenehi tenger tulisan “sandi” yen kuwi duweke dheweke. Mula yen nganti dicolong maling mesthi konangan.
